   Z A P I S N I K

12. sjednice Vijeća Gradske  četvrti Stenjevec
održane 18. lipnja 2018.
 Sjednica se održava u prostorijama PU Susedgrad, dvorana na 3. katu s početkom u 19,00 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno19 članova Vijeća. 
NAZOČNI : Željko Jeger, Zdravko Barešić, Domagoj Duvančić, Dominko Filipović, Vlado Kovačević, Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Marko Milanović Litre, Zoran Šplajt,  Marko Sladoljev, Stipe Čular, Tomislav Palac, Vladimir Andrić, Vladimir Ferdelji, Armando Sudar
NENAZOČNI: nema
OSTALI NAZOČNI: Hrvoje Hrestak – član VMO Špansko jug,  Kristina Starčević- voditeljica odsjeka Gradske četvrti Stenjevec, Jadranka Gobac - stručni referent 
Predsjednik Željko Jeger pozdravio je goste i  nazočne članove Vijeća, te konstatirao da je sjednici nazočno svih 19 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 11. sjednice VGČ Stenjevec. 

Nije bilo prijavljenih za raspravu.

Predsjednik Željko Jeger predložio je glasovanje o verifikaciji zapisnika s navedenim izmjenama.  
Konstatira se da je jednoglasno sa 19 glasova „za“ verificiran Zapisnik s 11. sjednice VGČ Stenjevec. 

Predsjednik Željko Jeger predložio je dnevni red. Otvorio je raspravu. 
Vladimir Andrić predložio je nadopunu dnevnog reda točkom u kojoj bi se raspravljalo o djelovanju tvrtke CIOS zbog nedavnog požara koji se tamo dogodio.

Predsjednik je naveo da nije protiv toga da se o toj temi raspravlja, ali se ne može raditi nadopunu dnevnog reda točkom za koju nisu pripremljeni nikakvi materijali. Predložio je Vladimiru Andriću da pripremi materijale za slijedeću sjednicu kako bi se moglo kvalitetno raspravljati i donijeti zaključak koji se može proslijediti.  
Tomislav Palac naveo je da bi trebalo konzultirati stručnjake koji znaju što bi trebalo navesti u zaključku. 

Davor Stanković naveo je da Vijeće ne može donijeti nikakvu važnu odluku vezano uz događaje u CIOS-u, ali smatra potrebnim da Vijeće izrazi zabrinutost za zdravlje građana. Postavio je upit kako bi se trebalo pripremiti za slijedeću sjednicu?

Vladimir Ferdelji naveo je da sve treba zatražiti od Grada, Vijeće samo može pokrenuti inicijativu. 

Prvo bi trebalo zatražiti postavljanje mjerne stanice za mjerenje kakvoće zraka i vode. 
Zdravko Barešić naveo je da ne bi bilo dobro brzinski uvrstiti ovu točku dnevnog reda. O tome treba dobro razmisliti i dobro pripremiti akt koji bi se uputio nadležnim službama, ministarstvu i sl. 

Armando Sudar naveo je da bi bilo dobro da Vijeće uvede snimanje sjednice na način kako to radi Vijeće Gradske četvrti Podsused-Vrapče.

Gordana Osman navela je da je Vijeće izglasovalo da se ne dopušta snimanje i prijenos na stranicama Živog zida. 

Predsjednik Željko Jeger naveo je da se sjednice VGČ Stenjevec ne mogu snimati, naročito nakon stupanja na snagu novog Zakona o zaštiti podataka. Zaključio je raspravu i predložio glasovanje o prijedlogu dnevnog reda.

Konstatira se da je s 15 glasova „za“ i 4 „suzdržana“ usvojen slijedeći: 


DNEVNI RED

1. Nacrt prijedloga Odluke o izmjenama Odluke o financiranju mjesne samouprave

2. Prijedlog zaključka o idejnom projektu nadstrešnice tržnice Špansko

3. Prijedlog zaključka o postavljanju hranilišta na javnim površinama (kč.br. 2497 k.o.Stenjevec, ulica Štrokinec), prema zahtjevu Udruge SOS za mace

4. Prometna problematika na području Gradske četvrti Stenjevec

5. Prijedlozi zaključaka- davanje mišljenja po članku 86. Statuta Grada Zagreba

6. Informacije, pitanja i prijedlozi 

Točka 1.
Nacrt prijedloga Odluke o izmjenama Odluke o financiranju mjesne samouprave

Vladimir Andrić zatražio je od voditeljice odsjeka Kristinu Starčević  pojašnjenje Odluke o financiranju mjesne samouprave. 

Dominko Filipović zatražio je da Armando Sudar prekine snimati sjednicu. 

Predsjednik Željko Jeger zamolio je Armanda Sudar da prekine snimati sjednicu i ostane dalje na sjednici i sudjelovati u radu.

Armando Sudar je odbio to učiniti.

Predsjednik je Armandu Sudar izrekao dvije opomene, a nakon toga je zatražio da napusti sjednicu što je ovaj odbio učiniti. Predsjednik je odredio stanku od 5 minuta. Pozvao je zaštitarsku službu. 

Armando Sudar se oglušio i na zahtjev od strane zaštitara da napusti sjednicu te je pozvana policija. 

Svi članovi Vijeća (osim Armanda Sudar)  prešli su u veliku dvoranu u prizemlju gdje je nastavljena sjednica. 

Konstatira se da je nazočno 18 članova i Vijeće ima potrebnu većinu za donošenje pravovaljanih odluka. 

Sjednica je nastavljena u velikoj dvorani PU Susedgrad, prizemlje.

Predsjednik je predložio glasovanje o prijedlogu. 

Konstatira se da je većinom glasova i to s 10 glasova „za“ i 8 glasova „protiv“ usvojen slijedeći:




   

    Z A K LJ U Č A K 

Vijeće Gradske četvrti Stenjevec suglasno je s nacrtom prijedloga Odluke o izmjenama Odluke o finaciranju mjesne samouprave.

Točka 2. 

Prijedlog zaključka o idejnom projektu nadstrešnice tržnice Špansko

Željko Jeger naveo je da je sreća što je Vijeće rezerviralo sredstva za izradu projektne dokumentacije za natkrivanje Tržnice Špansko jer Tržnice nisu osigurale nikakva sredstva. 

Projektant je obećao da će u roku četiri mjeseca izraditi svu dokumentaciju i pribaviti sve dozvole. Treba pronaći način na koji će se osigurati sredstva. Ja sam tražio da se na Tržnicu postavi pokrov koji će biti izolacija i zimi i ljeti, kao i da se osigura dnevno svjetlo. Nitko nije predvidio unutarnje uređenje Tržnice, stolovi, sanitarni čvorovi. Tržnica se treba urediti kompletno, sad je prilika, kasnije se to neće urediti. 

Tomislav Palac naveo je da bi trebalo obratiti pažnju na prozračnost Tržnice. 

Predsjednik je odgovorio da je projektant smislio način prozračivanja. Također treba staviti oznaku kako bi bilo vidljivo da je to Tržnica. Za vrijeme radova Tržnica će se morati zatvoriti. 
Vladimir Ferdelji izrazio je sumnju u provedivost projekta ove godine jer Grad nema raspoloživih sredstava. Vjerojatno bi se to pomaknulo na slijedeću godinu. 

Predsjednik je zaključio raspravu i predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći:
      




 Z A K LJ U Č A K 

Vijeće Gradske četvrti Stenjevec suglasno je s idejnim projektom nadstrešnice tržnice Špansko.

Točka 3. 
Prijedlog zaključka o postavljanju hranilišta na javnim površinama (kč.br. 2497 k.o.Stenjevec, ulica Štrokinec), prema zahtjevu Udruge SOS za mace

Dominko Filipović naveo je da je  protiv da se postavi hranilište na traženoj lokaciji. 
Davor Stanković koji je iznio stav radnog tijela za ekologiju koje je također protiv postavljanja  hranilišta na toj lokaciji.

Marko Milanović Litre naveo je da je problem lokacija preko puta stambene zgrade. Smatra da bi to trebalo smjestiti negdje gdje ne bi smetalo okolnim stanovnicima.

Ana Borčić navela je da je u razgovoru s vlasnicom udruge dobila informaciju da se radi o izliječenim mačkama i da je to udaljeno 250 metara od stambenih objekata pa nikom ne smeta. 

Hranilište se uređuje prema pravilniku. 

Davor Stanković naveo je da je sazvao radno tijelo za ekologiju na koje se nitko nije odazvao i navodi da ne želi više biti voditelj tog radnog tijela. 
Vladimir Andrić naveo je da je neodgovorno diskutirati o nečem što članovi vijeća i radno tijelo nisu vidjeli. 

Nakon provedene rasprave predsjednik je predložio glasovanje o prijedlogu. 

Konstatira se da je s 10 glasova „za“ , 1 glasom „protiv“  i 7 „suzdržanih“ usvojen slijedeći:

      Z A K LJ U Č A K 

Vijeće Gradske četvrti Stenjevec nije suglasno je s prijedlogom udruge ¨S.O.S. ZA MACE¨, vezano za postavljanje hranilišta na kč.br.2497 k.o.Stenjevec, ulica Štrokinec.

Točka 4. 
Prometna problematika na području Gradske četvrti Stenjevec

Predsjednik je dao riječ voditelju radnog tijela za obavljanje poslova iz područja prometa Domagoju Duvančić.

Domagoj Duvančić naveo je da je radno tijelo obradilo 9 točki. Obrazložio je prijedloge i dogovorio na pitanja članova Vijeća vezano uz prijedloge.
Predsjednik Željko Jeger privremeno je napustio dvoranu (zbog dolaska policije). Sjednicu je vodio potpredsjednik Vijeća Zdravko Barešić. 

Potpredsjednik je otvorio raspravu. 

U raspravi su sudjelovali Slaven Imre, Vladimir Andrić, Hrvoje Hrestak i Ivan Zelenić.

Predsjednik se vratio u dvoranu. Nastavlja s vođenjem sjednice. Zaključio je raspravu i predložio glasovanje o svim prometnim prijedlozima  u paketu. 

Konstatira se da su  jednoglasno s 18 glasova „za“ usvojeni slijedeći: 

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o izlasku Odjela za promet Grada Zagreba na teren i donošenje rješenja prometne problematike proširenja raskrižja Ulica Tomislava Krizmana, Nikole Pavića i Stenjevečke.
.    



 Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnog zrcala na zapadnom dijelu Trga hrvatskih Pavlina kod kućnih brojeva 13 i 14.

    



     Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet donošenje rješenja o izlasku djelatnika Odjela za promet Grada Zagreba na teren i donošenje rješenja o mogućnosti prenamjene I. Čepinskog puta u jednosmjernu ulicu.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet donošenja rješenja o postavljanju prometnog zrcala na zapadnoj strani kolnika u Ulici Nikole Pavića kod križanja sa Stenjevečkom ulicom.



    Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet donošenja rješenja  o postavljanju uspornika na novom križanju Ulice Antuna Šoljana i Ulice Vlade Gotovca.
    Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet donošenje rješenja o postavljanju znaka prednosti prolaza na križanju Savske opatovine i I. odvojka Savske opatovine te postavljanjem znaka C25 (područje smirenog prometa) od kućnog broja Savska opatovina 91 prema kraju ulice.

   Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenja rješenja o postavljanju prometnih betonskih polukugli na pješački kolnik na križanju Ulice Malešnica i Ulice A.T. Mimare.



       




Z A K LJ U Č A K
Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo,  komunalne poslove i promet, donošenja rješenja o uklanjanju znaka B39 „zabrana zaustavljanja i parkiranja“ sa dopunskom pločom E16 „premještanje vozila“ na početku ulice Čepinski odvojak.
Točka 5. 
 Prijedlozi zaključaka- davanje mišljenja po članku 86. Statuta Grada Zagreba

5.1. Javna rasvjeta 
Konstatira se da je većinim glasova i to sa 16 glasova „za“ i 1 „suzdržanim“ usvojen slijedeći:

      




 Z A K LJ U Č A K 

Vijeće Gradske četvrti Stenjevec nije suglasno s Prijedlogom odluke o izmjenama i dopunama Odluke o određivanju poslova javne rasvjete koji se financiraju iz proračuna Grada Zagreba.

5.2. Osnivačka prava  

Konstatira se da je s 9 „suzdržanih“ i 8 „za“ usvojen slijedeći: 

                                                         Z A K LJ U Č A K 

Vijeće Gradske četvrti Stenjevec  nije suglasno s Prijedlogom odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza.

5.3. Naknada gradskim zastupnicima

Konstatira se da je s 11 glasova „za“ i 6 „Suzdržanih“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela.

5.4. Poljoprivredno zemljište 

Konstatira se da je s 11 glasova „za“ i 6 „suzdržanih“ usvojen slijedeći:



            Z A K LJ U Č A K 

Vijeće Gradske četvrti Stenjevec suglasno je s Prijedlogom programa raspolaganja poljoprivrednim zemljištem u vlasništvu Republike Hrvatske za Grad Zagreb.

5.5.Program organizacije manifestacija

Konstatira se da je s 16 glasova „za“ i 3 „suzdržana“ usvojen slijedeći:

      



Z A K LJ U Č A K 

Vijeće Gradske četvrti Stenjevec suglasno je s Prijedlogom izmjena i dopuna Programa organizacije manifestacija od gospodarskog interesa za Grad Zagreb za 2018.
Točka 6. 
Informacije, pitanja i prijedlozi 

Predsjednik Željko Jeger izvijestio je nazočne da će se vrlo brzo trebati napraviti rebalans, treba vratiti Gradu 1.000.000,00 kn za čišćenje deponija po Gradu Zagrebu. Neke radove će privremeno trebati zaustaviti zbog izgradnje objekta MS „Matija Gubec“ jer će ti radovi biti skuplji nego što se planiralo. 

Vladimir Andrić naveo je da bi najgore bilo odustati od izgradnje tog objekta. 

Predsjednik je naveo da o odustajanju nema govora, platit će se potrebni radovi samo više nego što se mislilo. 

Zoran Šplajt naveo je da bi trebalo doći do podatka koliko će još trebati sredstava da bi se taj objekt završio. Trebali bi pismeno tražiti taj podatak.

Predsjednik je naveo da će se taj podatak dobiti nakon provedbe postupka javne nabave. 

Marko Sladoljev naveo je da bi trebalo uputiti Ministarstvu unutrašnjih poslova vezano uz požare u tvrtki CIOS.

Kristina Starčević zatražila je da se viječnićka pitanja dostavljaju u pisanom obliku. 

Davor Stanković naveo je da bi trebalo uputiti pitanje o mjerenju kakvoće zraka i vode nakon požara, da li su uopće napravljena mjerenja. 

Zoran Šplajt postavio je upit tko je zadužen za održavanje površine u Medarskoj s koje je uklonjen stari objekt?
Tomislav Palac postavio je upit što je zapelo vezano za otvorenje ceste prema City centru. 

Predsjednik  Željko Jeger naveo je da će sutra biti sastanak kod gradonačelnika vezano uz režijske troškove u objektu Medarska 80b, kod gradonačelnika su bili i predstavnici stolno teniskog kluba koji koriste prostor i traže kancelariju na katu. Ja sam se usprotivio tome, postoji prostorija u prizemlju koju oni koriste kao fitness centar. Radno tijelo se trebalo sastati. 
Zdravko Barešić naveo je da bi dobro bilo da su članovi radnog tijela koje je formirano za rješavanje problema vezanih uz Medarsku budu nazočni na sastancima vezanim uz tu problematiku. 





Završeno u 21,10
Napomena: sjednica je fonografski snimana 

Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger
